Marble House

Marble House on kartanomainen rakennus Newportissa, Rhode Islandin osavaltiossa, Yhdysvalloissa. Sen suunnittelusta on vastannut yhdysvaltalainen arkkitehti Richard Morris Hunt. Rakennuksen rakennustyöt aloitettiin vuonna 1888, ja ne saatiin päätökseen vuonna 1892. Rakennus tuli maksamaan noin 11 miljoonaa sen aikaista Yhdysvaltain dollaria, josta noin 7 miljoonaa dollaria kului marmoriin. Marble Housen rakennutti William Kissam Vanderbilt, tunnetun liikemiehen Cornelius Vanderbiltin pojanpoika. Nykyisin Marble House toimii julkisena museona, ja sille on myönnetty National Historic Landmark -arvonimi. Vuonna 1914 Marble Housen pihamaalle rakennettiin kiinalaistyylinen Chinese Tea House, jonka suunnittelivat Richard ja Joseph Hunt. Lähteet Aiheesta muualla Kuvia tai muita tiedostoja aiheesta Marble House Wikimedia Commonsissa Marble Housen verkkosivut (englanniksi) Marble House National Register of Historical Places (englanniksi)